Komisijos reglamentas (EB) Nr. 1053/98
1998 m. gegužės 20 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių II, III ir IX priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 856/98 [2], ypač į jo 19 straipsnį kartu su 17 straipsniu,
kadangi 1998 m. gegužės 11 d. sprendimu Taryba nusprendė laikinai taikyti Susitarimą dėl prekybos tekstilės gaminiais, dėl kurio susiderėta su Rusijos Federacija;
kadangi dėl to būtina iš dalies pakeisti Reglamento (EEB) Nr. 3030/93 II, III ir IX priedus, norint atsižvelgti į pokyčius, taikomus tam tikrų trečiųjų šalių kilmės, kaip apibrėžta Reglamento (EEB) Nr. 3030/93 19 straipsnyje, tekstilės gaminių importui į Bendriją;
kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. II priedas pakeičiamas šio reglamento I priedu.
2. III priede 28 straipsnio 6 dalis pakeičiama šiuo tekstu:
"6. Šis numeris susideda iš šių elementų [3]:
- dviejų raidžių, identifikuojančių eksportuojančią šalį:
-Argentina | = AR |
-Armėnija | = AM |
-Azerbaidžanas | = AZ |
-Bangladešas | = BD |
-Baltarusija | = BY |
-Brazilija | = BR |
-Kinija | = CN |
-Egiptas | = EG |
-Estija | = EE |
-Buvusioji Jugoslavijos Respublika Makedonija | = 96 |
-Gruzija | = GE |
-Honkongas | = HK |
-Indija | = IN |
-Indonezija | = ID |
-Kazachstanas | = KZ |
-Kirgizija | = KG |
-Latvija | = LV |
-Lietuva | = LT |
-Macao | = MO |
-Malaizija | = MY |
-Moldova | = MD |
-Mongolija | = MN |
-Pakistanas | = PK |
-Peru | = PE |
-Filipinai | = PH |
-Rusijos Federacija | = RU |
-Singapūras | = SG |
-Pietų Korėja | = KR |
-Šri Lanka | = LK |
-Taivanas | = TW |
-Tadžikistanas | = TJ |
-Tailandas | = TH |
-Turkmėnistanas | = TM |
-Ukraina | = UA |
-Jungtiniai Arabų Emyratai | = AE |
-Urugvajus | = UY |
-Uzbekistanas | = UZ |
-Vietnamas | = VN |
- dviejų raidžių, identifikuojančių planuojamos paskirties valstybę narę:
-AT | = Austrija |
-BL | = Beneliuksas |
-DE | = Vokietijos Federacinė Respublika |
-DK | = Danija |
-EL | = Graikija |
-ES | = Ispanija |
-FI | = Suomija |
-FR | = Prancūzija |
-GB | = Jungtinė Karalystė |
-IE | = Airija |
-IT | = Italija |
-PT | = Portugalija |
-SE | = Švedija |
- skaičiaus iš vieno skaitmens, identifikuojančio kvotų metus arba metus, kuriais buvo užregistruotas šio priedo A lentelėje išvardytų gaminių eksportas, ir atitinkančio paskutinį atitinkamų metų skaičių, pavyzdžiui, "5" žymint 1995 m. Kinijos Liaudies Respublikos kilmės gaminių, išvardytų V priedo C priedėlyje, atveju šis skaičius turėtų būti "1" žymint 1995 m., "2" žymint 1996 m., "3" - 1997 m. ir t. t.
- dviejų skaitmenų skaičius, identifikuojantis išdavimo įstaigą eksportuojančioje šalyje;
- penkių skaitmenų, einančių iš eilės nuo 00001 iki 99999, skaičius, priskirtas konkrečiai paskirties valstybei narei."
3. III priedo A lentelė pakeičiama lentele šio reglamento priede.
4. IX priedas pakeičiamas šio reglamento III priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gegužės 20 d.